David Alfaro Siqueiros (nombre artistico de José de Jesús Alfaro Siqueiros), naixito de Ciudat de Mexico o 29 d'aviento de 1896 y muerto en Cuernavaca (Morelos) o 6 de chinero de 1974, estió un pintor y melitar mexicán. Como pintor, fació quantos destacatos murals, estando chunto con José Clemente Orozco y Diego Rivera uno d'os tres prencipals representants d'o dito muralismo mexicán. Antiparte, en estar d'ideyolochía comunista (estió melitant dica a suya muerte d'o Partido Comunista Mexicano), partecipó como voluntario en as filas de l'Exercito Popular Republicán mientres a Guerra Civil espanyola. Tamién heba partecipato en a Revolución mexicana. Antiparte, en 1940 prenió parte en l'asasinato de Leon Trotsky, que s'heba oposato a o stalinismo y s'heba refuchiato en Mexico.